Document ID: /roh_data/filtered/fineweb-2-filterrobots_roh.jsonl.gz/71030

Renzi di «no» a participaziun taliana ad attatgas en la Siria
- Glindesdi, 7.12.2015, 8:28
L'Italia na sa participescha betg ad attatgas or da l'aria cunter l'organisaziun terroristica «Stadi Islamic». Quai ha ditg il primminister Matteo Renzi.
En la gasetta «Corriere della Sera» ha il primminister talian Matteo Renzi cumpareglià las acziuns en la Siria da l'allianza sut il commando dals Stadis Unids, cun las attatgas da la NATO cunter la Libia il 2011. Lura saja l'Italia vegnida sfurzada da sa participar. Quai na saja betg stà ina buna decisiun en vista a 4 onns guerra civila.
Politichers conservativs pretendan dentant che l'Italia sa participeschia era a questas attatgas or da l'aria en Siria.Suenter las attatgas a Paris avevan plirs stadis inizià acziuns militaras cunter ils islamists.
RR novitads 09:00